Евтим Евтимов
Сняг

chitanka.info

Затрупан от дълбоки снегове,

света за нашите крила е тесен.

Напразно непознатото зове

с една позната от дедите песен.

Прогонени са птиците на юг,

отнесли най-молитвените тайни.

Останахме самотни ние тук,

а бяхме като птици всеотдайни.

Отвъд снега какво към нас върви,

какво през непрогледното поглежда?…

Пристигат бавно новите треви

като зелено ехо от надежда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.